|  |  |
| --- | --- |
|  | **ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ** |
|  | **ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ** |



**ΣΥΜΒΑΣΗ ΑΝΑΘΕΣΗΣ ΕΡΕΥΝΗΤΙΚΟΥ ΕΡΓΟΥ**

Στην Αθήνα σήμερα την …………………………………….,

αφενός:

**α)** ο Ειδικός Λογαριασμός Κονδυλίων Έρευνας του Εθνικού Μετσόβιου Πολυτεχνείου (ΕΛΚΕ ΕΜΠ), που εδρεύει στην Αθήνα, στην οδό Πατησίων 42, Τ.Κ: 106 82, (ΑΦΜ: 099793475, Δ.Ο.Υ.: Δ΄ Αθηνών) και διέπεται από τις διατάξεις του Νόμου 4957/2022 (ΦΕΚ Α 141/21.07.2022) όπως τροποποιήθηκε και ισχύει, νομίμως εκπροσωπούμενος από τον Καθ. Εμμανουήλ Βαρβαρίγο, Πρόεδρο της Επιτροπής Ερευνών του ΕΛΚΕ ΕΜΠ,

**β)** Ο/Η…………….……………………………………………………, Επιστημονικός Υπεύθυνος του Ερευνητικού Έργου με τίτλο «………………………….……………………………………………………………………….……………………………………………………… ………………………………………………………………………………………………..…………………………………………….....................» με κωδικό…………………………………… που εγκρίθηκε από την Επιτροπή Ερευνών Ειδικού Λογαριασμού Κονδυλίων Έρευνας (ΕΕ/ΕΛΚΕ) στις ………………………………… ,

και αφετέρου:

Ο/Η **Μέλος E.ΔΙ.Π.** ………..…………………..........................................…………, που στο εξής θα αναφέρεται ως *“Δικαιούχος”,*

συμφώνησαν και συναποδέχθηκαν τα εξής:

1. Σε εφαρμογή των προβλεπομένων από το **Ν.4957/2022** (Άρθρο **164**, Παρ. **2.α**) αναφορικά με τις υποχρεώσεις των μελών **ΕΔΙΠ**, ο Δικαιούχος αναλαμβάνει τις ακόλουθες εργασίες και πακέτα εργασίας στο πλαίσιο του ερευνητικού έργου 63/ΧΧΧΧΧ:

«.……………………………………………………………………………………………………….……………………………………………………………….……………………………………………………………………………………………..……………………………………………………………………..»,[[1]](#footnote-1)με **ωρομίσθιο …..€/ώρα**καιμε υπολογιζόμενες……… **ανθρωποώρες**.

1. Το συνολικό κόστος με το οποίο θα βαρύνει η εν λόγω σύμβαση το έργο θα επιβεβαιώνεται από τα αντίστοιχα φύλλα χρονοχρέωσης. Ο Δικαιούχος δεν δύναται να εισπράξει ουδεμία επιπλέον αμοιβή για τις ανωτέρω εργασίες πέραν των τακτικών αποδοχών του ως Μέλος E.ΔΙ.Π.και υποχρεούται να καταθέσει τα αντίστοιχα παραδοτέα που θα ενσωματωθούν στις αντίστοιχες εκθέσεις προόδου.
2. Το ερευνητικό έργο θα εκτελεστείστο διάστημααπό …../…../20…. μέχρι …../…../20…. . Ο Δικαιούχος θα εκτελέσει αυτοπροσώπως το ερευνητικό έργο που αναλαμβάνει. Το ερευνητικό έργο τελεί υπό την γενικότερη επίβλεψη του Επιστημονικού Υπευθύνου, που θέτει τις γενικές παραμέτρους εκτέλεσής του.

Η εκτέλεση του ερευνητικού έργου θα γίνει χωρίς δεσμεύσεις ωραρίου, με μέγιστο τις 11 ώρες ημερησίως, εκτός Σαββάτου και Κυριακής (εκτός εάν τεκμηριώνεται το Σαββατοκύριακο, δηλ. εξέλιξη πειράματος, ταξίδι κτλ).

1. Οι δαπάνες για τυχόν μετακινήσεις στο πλαίσιο της σύμβασης θα καταβάλλονται από τον ΕΛΚΕ σε βάρος του προϋπολογισμού του ερευνητικού έργου σύμφωνα με τον κανονισμό του ΕΛΚΕ, μετά από εντολή του Επιστημονικού Υπευθύνου.
2. Για την υλοποίηση του ερευνητικού έργου παρέχεται κατά τις ανάγκες του ερευνητικού έργου η δυνατότητα στο Δικαιούχο, μετά από έγκριση του Επιστημονικού Υπευθύνου, να εκτελεί το ερευνητικό έργο ολικά ή μερικά στους χώρους και τις εγκαταστάσεις του ΕΜΠ, υποχρεούμενος να χρησιμοποιεί επιμελώς τα εμπιστευθέντα σε αυτόν πράγματα ευθυνόμενος σε αντίθετη περίπτωση για τις επιζήμιες συνέπειες.
3. Ο Δικαιούχος υποχρεούται να τηρεί εμπιστευτικές τις περιεχόμενες σε γνώση του, στο πλαίσιο εκτέλεσης του ερευνητικού έργου, πληροφορίες και στοιχεία και να μην τα χρησιμοποιεί για σκοπούς εκτός του πλαισίου αυτού, άνευ έγγραφης έγκρισης του Επιστημονικού Υπευθύνου.
4. Τα δικαιώματα βιομηχανικής ιδιοκτησίας που αφορούν στο ερευνητικό έργο που θα παραχθεί , ανήκουν αποκλειστικά στο ΕΜΠ, εκτός και αν αλλιώς ρυθμίζεται από τη σύμβαση χρηματοδότησης. Εξαιρούνται τα στοιχεία για τα οποία υπάρχει ήδη δικαίωμα βιομηχανικής ιδιοκτησίας. Το ΕΜΠ μπορεί να εκχωρήσει το δικαίωμα βιομηχανικής ιδιοκτησίας σε τρίτους εν όλω ή εν μέρει και με τους όρους που το ίδιο θα θεσπίσει.
5. Ο Δικαιούχος αναγνωρίζει ότι ο ΕΛΚΕ ΕΜΠ προβαίνει σε συλλογή και επεξεργασία των προσωπικών του δεδομένων στο πλαίσιο των μεταξύ τους συμβατικών σχέσεων και σύμφωνα με τα προβλεπόμενα στο Γενικό Κανονισμό Προσωπικών Δεδομένων 2016/679 και στο ειδικότερο ρυθμιστικό πλαίσιο εφαρμογής του, τόσο κατά τη διάρκεια ισχύος όσο και μετά την καθοιονδήποτε τρόπο λύση ή λήξη των συμβατικών σχέσεων για όσο χρονικό διάστημα ορίζεται από το εκάστοτε ισχύον νομικό και κανονιστικό πλαίσιο, και συγκατατίθεται σε αυτήν. Σκοπός της συλλογής και επεξεργασίας των προσωπικών δεδομένων του Δικαιούχου εκ μέρους του ΕΛΚΕ ΕΜΠ είναι η εκπλήρωση των υποχρεώσεων που απορρέουν από τις συμβατικές τους σχέσεις. Ο Δικαιούχος ενημερώνεται και αποδέχεται ότι πιθανοί αποδέκτες των προσωπικών δεδομένων του τυγχάνουν οι ασφαλιστικοί φορείς, το Υπουργείο Εργασίας, οι αρμόδιες ΔΟΥ, ο ΟΑΕΔ, η πλατφόρμα ΔΙΑΥΓΕΙΑ, οι ορκωτοί ελεγκτές ή ελεγκτές προγραμμάτων/έργων καθώς και οποιαδήποτε άλλη διοικητική, φορολογική, εποπτική, δικαστική ή άλλη Δημόσια Αρχή ή γενικά νομικό ή φυσικό πρόσωπο προς το οποίο ενδέχεται βάσει νόμου ή δικαστικής απόφασης, να απορρέει σχετική υποχρέωση του ΕΛΚΕ ΕΜΠ να ανακοινώνει τα προσωπικά του δεδομένα.
6. Ο Δικαιούχος οφείλει να ενημερώνει εγγράφως τον ΕΛΚΕ ΕΜΠ για κάθε τυχόν μεταβολή των προσωπικών του δεδομένων. Ο Δικαιούχος επίσης δικαιούται να ασκήσει τα δικαιώματα της πρόσβασης, της διόρθωσης ανακριβών στοιχείων, και υπό τις προϋποθέσεις του νόμου της διαγραφής, περιορισμού της επεξεργασίας, φορητότητας, εναντίωσης στην επεξεργασία αυτών, και εξασφάλισης ανθρώπινης παρέμβασης σε αυτοματοποιημένες διαδικασίες. Σε περίπτωση μη ικανοποίησης των ως άνω δικαιωμάτων ο Δικαιούχος έχει δικαίωμα προσφυγής στην αρμόδια εποπτική αρχή (ΑΠΔΠΧ).
7. Η σύμβαση αυτή μετά την ανάγνωση και βεβαίωση υπογράφεται σε δύο (2) όμοια πρωτότυπα, από τα οποία το πρώτο κατατίθεται στον Ειδικό Λογαριασμό Κονδυλίων Έρευνας ΕΜΠ και το δεύτερο παραλαμβάνεται από τον/την Δικαιούχο.

**ΟΙ ΣΥΜΒΑΛΛΟΜΕΝΟΙ**

|  |  |  |
| --- | --- | --- |
| Ο Πρόεδρος της ΕΕ/ΕΛΚΕ | Ο/Η Δικαιούχος | Ο/Η Επιστημονικός Υπεύθυνος |

|  |  |  |
| --- | --- | --- |
| Καθ. Εμμανουήλ Βαρβαρίγος | ……………………. | ……………. |

1. *Πλήρης ανάλυση των ανατιθέμενων εργασιών* [↑](#footnote-ref-1)